পুজোয় লিপস্টিক লাগানোর আগে যত্ন নিন ঠোঁটের, কীভাবে করবেন?

ওয়েব ডেস্ক: হাতে গোনা আর কয়েকটি দিন বাকি দুর্গাপুজোর। আর পুজোর আগে শুধু চুল আর ত্বকের যত্ন করলেই হবে। নজর দিতে হবে ঠোঁটের দিকেও। পুজোয় লিপস্টিক পরবেন, কার আগে ভাবতে হবে ঠোঁটের কথাও। সারাক্ষণ যদি শীতাতপ নিয়ন্ত্রিত ঘরে বসে থাকেন, তখনও ঠোঁট শুকিয়ে যায়। তাই ঠোঁটের যত্ন না নিলে পুজোর সময়ে ঠোঁট ফাটতে পারে। তখন নামীদামি ব্র্যান্ডের লিপস্টিক পরেও ঠোঁট নজর কাড়বে না।

পুজোয় লিপস্টিক পরার আগে কী করবেন! দিনে দু’বার লিপ বাম লাগান এবং দু’দিন বাদে বাদে লিপ স্ক্রাব করুন। এরছাড়াও, লিপস্টিক পরার সময়ে সচেতন থাকতে হবে। ঠোঁটে লিপস্টিক যাতে দীর্ঘস্থায়ী হয়, তার জন্য লিপ প্রাইমার লাগিয়ে নিন। লিপ লাইনার দিয়ে ঠোঁট এঁকে নিন। তার পরে লিপস্টিক পরে নিন। স্টাইলের জন্য দু’টো ভিন্ন রঙের লিপস্টিকও ব্যবহার করতে পারেন। তুলি দিয়ে লিপস্টিক পরলে ভালো ভাবে ব্লেন্ড হয়।

আরও পড়ুন: খাসির মাংসের ভাপা খেয়েছেন? নবমীর দুপুরে রেঁধে ফেলুন

পুজোর আগে কীভাবে নেবেন ঠোঁটের যত্ন? ঠোঁটের কোমলতা বজায় রাখতে লিপ বামই ভরসা। বাজারচলতি লিপ বাম ব্যবহার করতে পারেন। এ ছাড়া বাড়িতে লিপ বাম বানিয়ে নিতে পারেন। নারকেল তেলের সঙ্গে পেট্রোলিয়াম জেলি মিশিয়ে নিন। এতে পছন্দের এসেনশিয়াল অয়েল দু’ফোঁটা মিশিয়ে নিন। মিশ্রণটি কৌটোতে ভরে ফ্রিজে রেখে দিন। তৈরি হয়ে যাবে লিপ বাম। ঘরোয়া উপায়ে তৈরি এই বাম আপনার জন্য হবে স্বাস্থ্যকরও। ঠোঁটের যত্ন নেওয়ার ক্ষেত্রে লিপ স্ক্রাব করা অত্যন্ত জরুরী।

অন্যদিকে, ঠোঁটের যত্ন নিতে হলে ঘি-র সাহায্যও নিতে পারেন। ঘুমোতে যাওয়ার আগে ঠোঁটে ঘি লাগিয়ে নিন। ঘি ঠোঁটের আর্দ্রতা ধরে রাখে এবং ফাটা ঠোঁটের সমস্যা দূর করে।